Ngulu

Ngulu - labiausiai į vakarus nutolęs Japo valstijos (ir Mikronezijos Federacijos) atolas, esantis 80 km į pietvakarius nuo Japo salos. Sudaro atskirą savivaldybę.

Atole yra penkios salelės, kurių bendras plotas - apie 0,3 km². 2010 m. duomenimis atole gyveno 8 gyventojai, visi priklausę vienai šeimai.Pacific Community 

 Ngulujiečiai 
Salos gyventojai ngulujiečiai kalba Ngulu kalba, kuri gimininga Japo kalbai, tačiau patyrusi daug įtakos iš ulitų kalbos. Jie į salą atsikėlė apie IV a.Patrick Vinton Kirch, On the Road of the Winds: An Archaeological History of the Pacific Islands before European contact , Oakland, University of California Press,2017, 385  p. Ngulujiečių legenda pasakoja apie protėvį Halengloi, kuris buvo kilęs iš Uličio atolo ir migravo į Japo salą. Gilmano žemės vadas pasiūlė jam vesti vietinę žmoną. Kartu su žmona ir jūreiviais Halengloi nuplaukė į Ngulu salą ir ją apgyvendino. Jie ir davė pradžią ngulujiečių tautelei.YasuhiroTAJIMA, “  Outers moving in: the residence of outer islanders in Yap proper  ”, Kagoshima University Research Center for the Pacific Islands, Occasional Papers , vol.  32,‎2001, p.  25-32

Ngulu tradiciškai buvo priskiriamas Gilmano žemei, ir nuolat palaikė ryšius su Japo sala, taip pat su Palau, Saliamono salomis. Dalyvavo Japo imperijos duoklinėje sistemoje ir perėmė iš Japo nemažai kultūrinių bruožų. Buvo labai vertinamas kokosų sirupas, gaminamas Ngulu saloje ir kriauklelių vėriniai.

XVI a. atolą atrado ispanai, nuo XIX a. pabaigos jį valdė Vokietija, Japonija, JAV, kol galiausiai atiteko Mikronezijos Federacijai. 

Salos gyventojų skaičius visada buvo nedidelis, tačiau 1900 m. jis greičiausiai siekė 100 gyventojų. Salos gyvenvietėje ya 36 platformos, žyminčios dabar jau apleistų sodybų vietas. Vėliau dauguma gyventojų išsikėlė į Japo salą, kur rado daugiau galimybių švietimui ir darbui.

 Nuorodos 

 http://www.ethnia.org/ethnia-fiche.php?ask=FM-YA-NG

Kategorija:Mikronezijos Federacinių Valstijų salos
Kategorija:Mikronezijos atolai
Kategorija:Japo valstijos savivaldybės